OpenLLM-France/wikimedia huggingface dataset:
# Creu del Padró

La Creu del Padró és una escultura al municipi de Jafre (Baix Empordà) inclosa en l'Inventari del Patrimoni Arquitectònic de Catalunya. És una creu de pedra aixecada en substitució de l'original, probablement del segle xviii, destruïda diverses vegades en el transcurs dels anys (vegeu notes històriques). Es tracta d'una creu llatina de braços rectes muntada sobre diverses motllures poligonals que li fan de capitell, el qual, descansa damunt una columna amb base motllurada. Aquest conjunt s'enlaira damunt una socalada, similar a una taula d'altar circular feta aprofitant pedres procedents d'un antic trull de la població.
La tradició oral conta que, antigament, la creu estava situada al peu de l'església de Sant Martí, on ara hi ha la Plaça del Castell. Davant la voluntat popular de posseir una creu gran en un lloc preferent es va col·locar la creu al Padró, probablement a final de segle xviii. Aquesta creu va ser destruïda l'any 1936, reconstruïda provisionalment el 1952 i restaurada l'any 1957. L'any 1970 va ser novament mutilada fins que el 1985 es va restaurar de nou amb un estil diferent utilitzant pedres procedents d'un antic trull o molí d'oli del poble. Tradicionalment s'anava en processó a fer la benedicció del terme, el dia de la festivitat de la Santa Creu, al lloc on estava ubicada la creu.

## Referències

* 1 2 3 «Creu el Padró». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Hugin

Hugin és un programari multiplataforma de codi obert d'unió d'imatges (en anglès stitching -"cosit"- per crear imatges panoràmiques a partir d'altres de menors dimensions) desenvolupat per Pablo d'Angelo i altres, en una interfície gràfica d'usuari. L'assemblatge de les diverses fotos, preses des del mateix lloc, s'aconsegueix mitjançant l'ús de parelles de punts de control (un d'una foto i l'altre de la foto del costat i que corresponen al mateix punt real), per així alinear i transformar les fotos perquè puguin ser fusionades per formar una imatge més gran. Hugin permet la fàcil creació (opcionalment automàtica) dels punts de control, el resultat apareix en una finestra de vista prèvia perquè l'usuari pugui veure si el panorama és acceptable. Una vegada que la vista prèvia és correcta, el panorama pot ser totalment assemblat, transformat i desat en un format d'imatge estàndard.

## Exemples

* Vista panoràmica de 360° d'un saló de banquets, el sostre està distorsionat
* Les mateixes imatges bàsiques amb projecció d'ull de peix i diferent angle de visió

## Enllaços externs

* Hugin en SourceForge (anglès)
# Consell General de la Savoia

El Consell General de la Savoia (arpità Consèly g·ènèral d'la Savouè d'Avâl) és l'assemblea deliberant executiva del departament francès de la Savoia, a la regió de Roine-Alps.
La seu es troba a Chambéry i des de 2008 el president és Hervé Gaymard (UMP).

## Presidents del consell

* 2002-2008 : Jean-Pierre Vial (1952)
* 1999-2002 : Hervé Gaymard (1960)
* 1982-1999 : Michel Barnier (1951)
* 1976-1982 : Louis Besson (1937)
* 1964-1976 : Joseph Fontanet (1921-1980)
* 1951-1964 : Jules Bianco (1895-1986)
* 1951-1955 : Robert Barrier (1907-1955)
* 1945-1951 : Pierre de La Gontrie (1902-1971)
* 1940-1944 : Henri Commandeur
* 1920-1940 : Antoine Borrel (1878-1961)
* 1913-1919 : Adolphe Jorioz
* 1895-1913 : Antoine Perrier
* 1890-1895 : Jules-François Horteur
* 1886-1890 : Nicolas Parent
* 1874-1886 : François Bel
* 1873-1874 : Frédéric d'Alexandry d'Orengiani
* 1871-1872 : Louis Bérard
* 1865-1870 : Charles Dupasquier
* 1860-1864 : Pantaléon Costa de Beauregard

## Composició

El març de 2011 el Consell General de l'Alta Savoia era constituït per 37 elegits pels 37 cantons de la Savoia.
| Parti | Sigle | Élus |
| Minoria (18 escons) |||
| Partit Comunista Francès | PCF | 1 |
| Partit d'Esquerra | PG | 1 |
| Partit Socialista | PS | 7 |
| Partit Radical d'Esquerra | PRG | 1 |
| Divers gauche | DVG | 6 |
| Europa Ecologia - Les Verts | EELV | 2 |
| Majoria (19) escons) |||
| Moviment Demòcrata | MoDem | 1 |
| Divers droite | DVD | 5 |
| Unió pel Moviment Popular | UMP | 10 |
| Sense etiqueta | SE | 3 |
| President del Consell General |||
| Hervé Gaymard |||

## Vegeu també

* Consell Regional de Roine-Alps
* Llista dels presidents dels Consells Generals de França

## Enllaços externs

* Web oficial del Consell General de la Savoia Arxivat 2011-04-30 a Wayback Machine.
* Bloc del consell general de la Savoia
# Horeftra

Horeftra (grec: Χορεύτρα) és una entitat de població del municipi de Messini, a unitat perifèrica de Messènia, Grècia. L'any 2001 tenia 89 habitants. El juny de 2007 Horeftra fou afectada pels incendis forestals a Grècia del 2007 que van assolar el Peloponnès l'estiu d'aquell any.

## Referències

* ↑ Divisions municipals d'Aristoménis.
* ↑ Πραγματικός πληθυσμός. Νομοί, δήμοι, κοινότητες, δημοτικά και κοινοτικά διαμερίσματα και οικισμοί (en grec). Ελληνικής Στατιστικής Αρχή, 2001.
* ↑ Notícia al diari local on s'explica que el foc s'apropa a Horeftra (grec)
# Chen Ling

Chen Ling ((xinès); nascuda el 16 de juny del 1987 a Zhenjiang, Jiangsu) és una arquera de la República Popular de la Xina que va competir per a la Xina als Jocs Olímpics d'Estiu de 2008.

## Referències

* ↑ Athlete biography: Chen Ling, beijing2008.cn, consulta: 20 agost 2008.
# Cypsiurus

Cypsiurus és un gènere d'ocells de la família dels apòdids (Apodidae). Aquests falciots habiten a l'Àfrica i l'Àsia.

## Taxonomia

Segons la classificació del Congrés Ornitològic Internacional (versió 13.2, 2023) aquest gènere està format per tres espècies:
* falciot de les palmeres asiàtic (Cypsiurus balasiensis).
* falciot de les palmeres africà (Cypsiurus parvus).
* falciot de les palmeres de Madagascar (Cypsiurus gracilis).

## Referències

* ↑ Gill, Frank; Donsker, David; Rasmussen, Pamela. «Owlet-nightjars, treeswifts, swifts» (en anglès). IOC World Bird List Version 13.2.
* ↑ «Cypsiurus». Cercaterm. TERMCAT, Centre de Terminologia. Rev. 11 octubre 2024(català)
# Hugo

«Hugo» té aquests significats:
* Hugo (Colorado)
* Hugo (Illinois)
* Hugo (Oklahoma)
* Hugo (Minnesota)
* Hugo (televisió), videojoc de plataforma que ha estat traspassat a la televisió per a públic juvenil
* Hugo (pel·lícula), pel·lícula estatunidenca de 2012 de Martin Scorsese
# Atelognathus grandisonae

Atelognathus grandisonae és una espècie de granota que viu a Xile.

## Referències

* Veloso, A. & Núñez, H. 2004. Atelognathus grandisonae. Llista Vermella d'Espècies Amenaçades de la UICN 2006. Consulta: 17 de gener de 2008.
# Mina TM-46

La mina TM-46 és una mina antitancs d'origen soviètic consistent en una capça de metall gran i circular. Utilitza un filtre de pressió o una canya d'inclinació, que es cargola a la part superior. Les mines antitancs d'aquesta tipologia eren capaces d'infligir molt més dany als vehicles blindats. La TMN-46 és una variant d'aquesta mina, creada amb un filtre secundari a la part inferior (on no es pot apreciar), situada gairebé al centre de la mina. Aquesta mina va ser utilitzada per les forces del Vietnam del nord durant la Guerra de Vietnam, a més de trobar-se en molts països d'Àfrica, l'Orient mitjà i el sud-est asiàtic.
Com que la TM-46 disposa d'una caixa de metall, és molt senzill detectar-les amb un detector de mines.

## Referències

* ↑ Barrett Hazeltine; Christopher Bull Field Guide to Appropriate Technology. Academic Press, 2003, p. 853. ISBN 978-0-12-335185-2.
# Hypsiboas ericae

Hypsiboas ericae és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Caramaschi, U., Bastos, R., Colli, G. & Silvano, D. 2004. Hypsiboas ericae. Llista Vermella d'Espècies Amenaçades de la UICN 2006. Consulta: 9 de gener de 2008.
# Càrex corbat

El càrex corbat (Carex curvula) és una espècie herbàcia del gènere càrex que forma part principal dels prats alpins en terres àcides.
El càrex corbat és l'herba ciperàcia dominant als prats alpins europeus, als Alps, Pirineus, Carpats i altes muntanyes del nord de Grècia.
Mostra dues morfologies: C. curvula ssp. curvula (Ccc) i C. curvula ssp. rosae (Ccr) que són considerats ecotips. Les condicions per l'hàbitat de Ccc són infrequents en les regions més al sud.
Les espigues del càrex corbat són subsèssils o pedunculades molt curtes, estan reunides en un glomèrul dens; les fulles són en forma de jonc. Fa gespa. Fa de 10 a 40 cm i floreix el juliol o l'agost.
A Catalunya només hi ha la subespècie rosae, viu als Pirineus entre els 2000 i els 3.010 metres d'altitud.

## Referències

* ↑ Journal of Vegetation Science 13(6):851-858. 2002 Niche differentiation and distribution of Carex curvula along a bioclimatic gradient in the southwestern Alps. Philippe Cholerac and Richard Michalet
# Hugo (Colorado)

Hugo és una població dels Estats Units a l'estat de Colorado. Segons el cens del 2000 tenia 885 habitants.

## Demografia

Segons el cens del 2000, Hugo tenia 885 habitants, 353 habitatges, i 230 famílies. La densitat de població era de 355,9 habitants per km².
Dels 353 habitatges en un 31,4% hi vivien nens de menys de 18 anys, en un 52,1% hi vivien parelles casades, en un 11% dones solteres, i en un 34,6% no eren unitats familiars. En el 30,9% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,2% tenia menys de 18 anys, un 7,3% entre 18 i 24, un 26% entre 25 i 44, un 23,7% de 45 a 60 i un 17,7% 65 anys o més.
L'edat mediana era de 39 anys. Per cada 100 dones de 18 o més anys hi havia 81,9 homes.
La renda mediana per habitatge era de 30.259 $ i la renda mediana per família de 36.667 $. Els homes tenien una renda mediana de 29.583 $ mentre que les dones 20.536 $. La renda per capita de la població era de 15.669 $. Entorn del 10,4% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hugo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Hugo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Ethan (Dakota del Sud)

Ethan és una població dels Estats Units a l'estat de Dakota del Sud. Segons el cens del 2000 tenia 330 habitants.

## Demografia

Segons el cens del 2000, Ethan tenia 330 habitants, 129 habitatges, i 91 famílies. La densitat de població era de 530,9 habitants per km².
Dels 129 habitatges en un 38,8% hi vivien nens de menys de 18 anys, en un 59,7% hi vivien parelles casades, en un 9,3% dones solteres, i en un 28,7% no eren unitats familiars. En el 24,8% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,08.
Per edats la població es repartia de la següent manera: un 30% tenia menys de 18 anys, un 8,5% entre 18 i 24, un 29,1% entre 25 i 44, un 19,1% de 45 a 60 i un 13,3% 65 anys o més.
L'edat mediana era de 33 anys. Per cada 100 dones de 18 o més anys hi havia 86,3 homes.
La renda mediana per habitatge era de 37.917 $ i la renda mediana per família de 43.125 $. Els homes tenien una renda mediana de 30.208 $ mentre que les dones 19.688 $. La renda per capita de la població era de 14.897 $. Entorn del 6,4% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ethan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Ethan». American Fact Finder. Oficina del Cens dels Estats Units, 12-01-2010.
# Arville (Loir i Cher)

Arville és un municipi francès, situat al departament del Loir i Cher i a la regió de Centre – Vall del Loira. L'any 2007 tenia 119 habitants.

## Demografia
### Població

El 2007 la població de fet d'Arville era de 119 persones. Hi havia 44 famílies, de les quals 4 eren unipersonals (4 homes vivint sols), 20 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 80 habitatges, 46 eren l'habitatge principal de la família, 28 eren segones residències i 6 estaven desocupats. 77 eren cases i 1 era un apartament. Dels 46 habitatges principals, 35 estaven ocupats pels seus propietaris, 9 estaven llogats i ocupats pels llogaters i 2 estaven cedits a títol gratuït; 1 tenia una cambra, 3 en tenien dues, 8 en tenien tres, 9 en tenien quatre i 25 en tenien cinc o més. 40 habitatges disposaven pel capbaix d'una plaça de pàrquing. A 25 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Arville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 2 | 85 a 89 | 3 |
| 2 | 80 a 84 | 0 |
| 4 | 75 a 79 | 3 |
| 2 | 70 a 74 | 2 |
| 4 | 65 a 69 | 2 |
| 4 | 60 a 64 | 3 |
| 3 | 55 a 59 | 2 |
| 3 | 50 a 54 | 2 |
| 5 | 45 a 49 | 4 |
| 5 | 40 a 44 | 3 |
| 7 | 35 a 39 | 6 |
| 1 | 30 a 34 | 4 |
| 2 | 25 a 29 | 1 |
| 0 | 20 a 24 | 1 |
| 7 | 15 a 19 | 2 |
| 3 | 10 a 14 | 4 |
| 5 | 5 a 9 | 3 |
| 1 | 0 a 4 | 3 |

## Economia

El 2007 la població en edat de treballar era de 81 persones, 60 eren actives i 21 eren inactives. De les 60 persones actives 55 estaven ocupades (32 homes i 23 dones) i 5 estaven aturades (4 homes i 1 dona). De les 21 persones inactives 9 estaven jubilades, 7 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa d'hostatgeria i restauració i 1 d'una empresa de serveis.
L'únic servei als particulars que hi havia el 2009 era un restaurant.
L'any 2000 a Arville hi havia 15 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Arville a l'INSEE.
* Évolution et structure de la population Fitxa amb el detall de dades d'Arville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Mina Raimunda

La Mina Raimunda és una obra del Molar (Priorat) inclosa a l'Inventari del Patrimoni Arquitectònic de Catalunya.

## Descripció

Conjunt d'instal·lacions enrunades que configuraven la mina "Raimunda". Es componen de dues naus principals que configuren una lletra L a l'angle de la qual es troba el pou d'accés, perillosament obert. A banda i banda hi ha restes dels rentadors de mineral, magatzem, oficines i casa. No hi ha restes de maquinària. La seva estructura posa en relleu el tipus d'instal·lacions pròpies d'una explotació modesta.

## Història

Posada en explotació per una empresa espanyola, la mina "Raimunda" explotava el subsol del sector, ric en galena, i era ja en marxa a principis del segle xx. A la fi del 1971 treballava ja molt poc, abandonant-se poc temps després.

## Referències

* 1 2 «Mina Raimunda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].
# Huerta del Marquesado

Huerta del Marquesado és un municipi de la província de Conca, a la comunitat autònoma de Castella-La Manxa. Es troba entre les localitats de Laguna del Marquesado, Campillos-Sierra, Cañete, Valdemorillo de la Sierra, Valdemeca, Tragacete, Beamud, Tejadillos i Campillos-Paravientos.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Mobles 114

Mobles 114 Barcelona és un fabricant de mobiliari contemporani. Ha obtingut el Premi Nacional de Disseny 2001. i el Premi de la Cambra de Comerç de Barcelona a la qualitat de Disseny en l'Empresa 2001

## Història

Empresa fundada el 1973 per Josep Maria Massana, Josep Maria Tremoleda i Mariano Ferrer, dissenyadors industrials formats a l'Escola Massana i a l'Escola Eina. En els primers anys, Mobles 114 era una botiga de “mobles i objectes per a la casa” al carrer d'Enric Granados nº 114 de Barcelona. S'hi presentava una selecció de productes diferenciats per la seva qualitat de disseny, que aportaven una visió nova i particular de l'equipament per un interiorisme amable, divers i eclèctic a la recerca d'una proposta contemporània. Mobles de disseny propi, del mercat i també d'altres recuperats de diversos sectors industrials. Ja en aquests primers anys, s'incorporen a la selecció de Mobles 114 els primers productes d'edició pròpia com el llum GIRA 1978 o la prestatgeria TRIA 1978, produïts i distribuïts també en el mercat, amb què l'Empresa inicia un llarg itinerari de més de 40 anys com a editora de mobles.

## Referències

* ↑ Vidal, Jaume. «Dani Freixes y Mobles 114 ganan el Premio Nacional de Diseño» (en castellà). El Pais, 21-12-2011. [Consulta: 3 gener 2022].
# Courcelles (Doubs)

Courcelles és un municipi francès situat al departament del Doubs i a la regió de Borgonya - Franc Comtat. L'any 2007 tenia 74 habitants.

## Demografia
### Població

El 2007 la població de fet de Courcelles era de 74 persones. Hi havia 32 famílies de les quals 8 eren unipersonals (8 homes vivint sols), 12 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 35 habitatges, 31 eren l'habitatge principal de la família, 2 eren segones residències i 2 estaven desocupats. 25 eren cases i 11 eren apartaments. Dels 31 habitatges principals, 24 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 2 tenien dues cambres, 6 en tenien tres, 7 en tenien quatre i 17 en tenien cinc o més. 28 habitatges disposaven pel capbaix d'una plaça de pàrquing. A 8 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Courcelles el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 0 |
| 4 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 0 |
| 0 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 8 | 30 a 34 | 0 |
| 8 | 25 a 29 | 4 |
| 0 | 20 a 24 | 4 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 45 persones, 36 eren actives i 9 eren inactives. De les 36 persones actives 34 estaven ocupades (19 homes i 15 dones) i 2 estaven aturades (2 dones i 2 dones). De les 9 persones inactives 4 estaven jubilades, 2 estaven estudiant i 3 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de fabricació d'altres productes industrials, 1 d'una empresa de comerç i reparació d'automòbils i 1 d'una empresa de serveis.
L'any 2000 a Courcelles hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Courcelles a l'INSEE.
* Évolution et structure de la population Fitxa amb el detall de dades de Courcelles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# WWE Hardcore Championship

El WWE Hardcore Championship va ser un campionat de lluita lliure professional que es competia a la World Wrestling Entertainment sota regles violentes.

## Regles violentes

* Sense desqualificacions: qualsevol arma o interferència era legal.
* Falls Count Anywhere: el compte a tres, o la rendició, es podia realitzar a qualsevol lloc.
* No Holds Barred: l'àrbitre havia de permetre qualsevol tipus d'atac, i només podia finalitzar el combat per compte a tres, o si un lluitador es retia.
* Regla 24/7 (afegida durant el primer regnat de Crash Holly el febrer del 2000); significava que el campió podia ser desafiat cada hora (24) de la setmana (7), permetent que hi hagués un enfrontament per canviar de campió sempre que hi hagués un àrbitre present.
# Ethan Kath

Claudio Paolo Palmieri, conegut professionalment com a Ethan Kath, és el productor, instrumentista, compositor, co-fundador i músic principal del grup Crystal Castles. Abans de Crystal Castles, Kath fou baixista per les bandes Kill Cheerleader i Die Mannequin.

## Història

D'origen italià (els seus pares són originaris d'Itàlia), Ethan Kath va néixer a Toronto, Canadà. La seva carrera musical va començar amb un grup de punk anarquista anomenat Jakarta, una agrupació musical que feia versions de GG Allin. Va formar part d'un grup de heavy metal anomenat Kill Cheerleader, fent-se càrrec del baix amb el nom de "Ethan Deth". També va formar part d'una banda de folk amb el seu amic Pino Placentile, qui va morir. Els tres àlbums de Crystal Castles estan dedicats a Pino Placentile.
Va conèixer l'Alice Glass, que era una menor d'edat i vocalista d'un grup de hardcore punk anomenat Fetus Fatale. Ethan va quedar sorprès amb la seva veu i varen fer-se amics. Però abans d'escoltar-la cantar, l'Ethan i l'Alice es van conèixer a una estació de tren. L'any 2003 junts van formar Crystal Castles, que va ser un grup de música electrònica que va perdurar fins al 2014, quan l'Alice deixà el grup per motius personals. L'any 2015, Kath va retornar a Crystal Castles amb una nova vocalista anomenada Edith Frances.
Alice Glass, ex-membre co-fundador de la banda Crystal Castles, va fer una declaració a la seva pàgina web el 27 d'octubre de 2017 acusant a l'Ethan Kath d'abús sexual, físic, emocional i psicològic durant la seva estada amb ell a la banda, i en febrer de 2018 es va jutjar i desestimar la demanda de Kath.

## Referències

* ↑ Lindsay, Cam. «Secret Identity of Crystal Castles' "Ethan" Revealed!» (en anglès). exclaim.ca, 07-03-2008. [Consulta: 3 abril 2018].
* ↑ Gonda, Cristopher. «Interview with Kill Cheerleader vocalist and bassist Ethan Deth» (en anglès). puregrainaudio.com, 20-12-2016. Arxivat de l'original el 2009-12-19. [Consulta: 3 abril 2018].
* ↑ ; Minsker, Evan«Alice Glass Triumphs in Ethan Kath's Defamation Suit». Pitchfork, 23-02-2018. [Consulta: 23 febrer 2018].

## Vegeu també

* Alice Glass
* Crystal Castles